သင်ခန်းစာ (၅)

ကြွေးမှီနှင့်ပတ်သက်ခြင်း

ဇန်နဝါရီလ ၂၈ - ဖေဖော်ဝါရီလ ၃

**ဥပုသ်နေ့မွန်းလွဲပိုင်း ဇန်နဝါရီလ ၂၈ ရက်**

ဖတ်ရန်ကျမ်းချက်များ။ တရားဟော၊ ၂၈း၁၊ ၂၊ ၁၂။ မသဲ၊ ၆း၂၄။ ၁ယော၊ ၂း၁၅။ သုတ္တံ၊ ၂၂း၇။

သုတ္တံ၊ ၆း၁-၅။ တရားဟော၊ ၁၅း၁-၅။

အလွတ်ကျမ်းချက်

‘‘ငွေရတတ်သောသူသည် ဆင်းရဲသောသူကိုအစိုးရ၏။ ချေးငှားယူသောသူသည် ချေးငှား ပေးသော သူ၌ ကျွန်ဖြစ်၏’’ (သုတ္တံ၊ ၂၂း၇)။

အကြွေးနှင့်ပတ်သက်သော အဓိပ္ပာယ်ဖွင့်ချက်တစ်ခုရှိသည်။ ‘‘ယနေ့ အသက်ရှင်ခြင်းသည် အနာဂတ် အတွက်ရှာဖွေရန် မျှော်လင့်နေရသည်။’’ ယနေ့ အကြွေးသည် တစ်ဘဝတာအတွက် ရှောင်လွဲ၍မရသောအရာဟု အဆိုရှိသည်။ သို့သော် ခရစ်ယာန်များအတွက်မှာ ထိုသို့မရှိရပါ။ သမ္မာကျမ်းစာသည် အကြွေးကိုအားမပေး၊ အကြွေးရှိခြင်းကိုရှုတ်ချသည်။ သမ္မာကျမ်းစာတွင် အကြွေးအကြောင်း (၂၆) မျိုးကိုဖော်ပြလျက် တစ်ခုမျှ ကောင်း သည်ဟု မသွန်သင် ပါ။ ပိုက်ဆံချေးရခြင်းကို အပြစ်ဟူ၍မပြောပါ။ သို့သော် ထိုသို့ချေးယူခြင်း အတွက်မကြာ ခဏ ဆိုးသောရလဒ်အကြောင်းကိုဖော်ပြသည်။ ငွေကြေး လုပ်ငန်းနှင့်ဆိုင်သောအကြောင်းအရာကို စဉ်းစားကြည့်လျှင်၊ ရှင်ပေါလု၏ အကြံပေးစကား၌ ‘‘ထိုကြောင့် လူအသီးအသီးခံထိုက်သည် အတိုင်းပေး ကြလော့။ အခွန်ကိုခံထိုက်သောသူအား အခွန်ကိုလည်းကောင်း၊ အကောက်ကိုခံထိုက်သော သူအား အကောက်ကို လည်းကောင်း ပေးကြလော့။ ကြောက်ထိုက်သောသူကို ကြောက်ကြလော့။ ရိုသေထိုက်သော သူကိုရိုသေ ကြလော့။ အချင်းချင်းချစ်ခြင်း မေတ္တာမှတစ်ပါး၊ အဘယ်ကြွေးမျှမတင်စေနှင့်၊ သူတစ်ပါးကိုချစ်သောသူသည်၊ အကျင့်တရားနှင့်ပြည့်စုံပြီ’’ (ရောမ၊ ၁၃း၇၊၈)။

လူတန်းစားအလွာအသီးသီးမှာသော်လည်းကောင်း၊ အဖွဲ့အစည်း အသီးသီးမှာသော်လည်းကောင်း၊ အစိုးရများအထိ အဘယ်ကြောင့် အကြွေးနှင့် မကင်းကြသနည်း။ အဖွဲ့အစည်းတိုင်း၌ အနည်းနှင့်အများ အကြွေး ရှိရကြ သည်။ သို့သော် ယနေ့လူအများစုသည် အကြွေးပို၍များလာကြသည်။ အမြတ်အစွန်းအတွက်လည်း လုပ်ငန်းများ အောင်မြင်ခြင်းမရှိသလောက်ဖြစ် လာသည်။

ယခုအပတ် အကြွေးနှင့်မည်သို့ပတ်သက်ရသည်အကြောင်း၊ အဘယ်သို့အကြွေးကို ကိုင်တွယ်ဖြေရှင်း ကြရမည်အကြောင်း လေ့လာမည် ဖြစ်သည်။ သင်သည် အကြွေးလုံးဝကင်းသူဖြစ်ကောင်းဖြစ်မည်။ သို့သော် လေ့လာတွေ့ရှိသောအကြောင်းအရာများကို သင်၏မိသားစုဆွေမျိုးများအား ဝေငှပေးနိုင်သည်။ သူတို့သည် အကြွေးနှင့်မကင်းသူဖြစ်ကြလိမ့်မည်။

**အကြွေးပြသနာများ တနင်္ဂနွေနေ့ ဇန်နဝါရီလ ၂၉ ရက်**

တရားဟော၊ ၂၈း၁၊ ၂၊ ၁၂ ကိုဖတ်ပါ။ ဘုရားရှင်သည် မိမိ၏ သားသမီးများအား အကြွေးနှင့်ပတ်သက်၍ မည်သို့သောသဘောထားရှိသနည်း။ လူတို့သည် ဘုရားရှင်၏အလိုတော်သဘောကို မည်သို့လိုက်လျှောက်နိုင် မည်နည်း။ ဘုရားရှင်၏အလိုတော်နှင့် ကျွနု်ပ်တို့အခြေအနေရှိနေမှုခြားနား နေသော်လည်း မည်သို့ပြန်၍ တည့်မတ် သွား စေနိုင်မည်နည်း။

--------------------------------------------------------------------------------------------------

လူအများငွေကြေးအခက်အခဲနှင့်ရင်ဆိုင်ရခြင်းအကြောင်း သုံးမျိုးရှိ သည်။ အကြီးမားဆုံး ရင်ဆိုင်ရသော အကြောင်းရင်းကို ရေးချထားပေးသည်။

ပထမဆုံးအကြောင်းမှာ အရေးမထားလျစ်လျူရှုခြင်းကြောင့်ဖြစ်သည်။ လူများစွာတို့သည် ပညာ တတ်များပင်ပါဝင်သည်။ ငွေရေးကြေးရေးကိစ္စ၌ အသိသဘောမကြွယ်ကြပေ။ သူတို့သည် ကျမ်းစာသွန်သင် သည့် အတိုင်းသော်လည်းကောင်း၊ ခေတ်အလျောက် ပညာပေးသောစည်းမျဉ်းစည်းကမ်းများ ကိုသော်လည်း ကောင်း ဂရုမပြုဘဲ၊ ငွေကြေးစီမံခန့်ခွဲခြင်း၌ သတိမရှိကြ။ မျှော်လင့်ချက်များထားကြသော်လည်း မည်သို့ဆိုစေ၊ ယခုသင်ခန်းစာသည် လမ်းညွန်ချက်စည်းမျဉ်းစည်းကမ်းများကိုပြင်ဆင်ပေးပြီး လိုက်လျှောက်ကျင့်သုံး ကြရန် ဖြစ်သည်။

ဒုတိယအကြောင်းမှာ ငွေကြေးအခက်အခဲနှင့်ရင်ဆိုင်ရခြင်း၏ အဓိက အချက်သည် လောဘကြီးခြင်း ကြောင့်ဖြစ်သည်။ သို့မဟုတ် တစ်ကိုယ်ကောင်း ဆန်စိတ်ကြောင့်ဖြစ်သည်။ လူမည်သည် မိမိ၌ရှိနေမည့် အခြေအနေထက် ပို၍ တပ်မက်ခြင်းစိတ်ရှိစမြဲဖြစ်သည်။ မိမိလုပ်ရမည့်အရာကိုဖြင့်မလုပ်ချင်၊ မသွား ချင်၊ မဝတ်ချင်ကြ။ လုပ်နိုင်သလောက်ကြိုးစားလုပ်ချင်စိတ်မရှိ။ ထိုကဲ့သို့သော သူတို့သည် ဆယ်ဖို့တစ်ဖို့မပေးနိုင်၊ အလွန်ဆင်းရဲကြောင်း အကြောင်း ပြတတ်သည်။ အကျိုးဆက်အဖြစ် သူတို့နေထိုင်သောအသက်တာသည် ဘုရား ရှင်၏ ကတိတော်၊ ဘုရားရှင်ပေးသောဉဏ်ပညာ၊ ကောင်းချီးမင်္ဂလာ များကို အရေးမစိုက်သူများဖြစ်ကြသည် (မာလခိ၊ ၃း၁ဝ၊၁၁။ မသဲ၊ ၆း၃၃)။ ထိုလူများအတွက် မျှော်လင့်စရာရှိပါသေးသည်။ ရောင့်ရဲတင်းတိမ်ခြင်းသဘော ထားနှင့်စိတ်နှလုံးကို ပြောင်းလဲရန်လိုသည်။

တတိယအကြောင်းမှာ လူတို့သည် ငွေကြေးနှင့်ပတ်သက်၍ မိမိ ကိုယ်ကိုဒုက္ခဖြစ်အောင် ဖန်တီးခြင်းပင် ဖြစ်သည်။ ကျန်းမာရေးအာမခံချက် မရှိဘဲ ပြင်းထန်စွာဖျားနာခြင်း၊ အိမ်ထောင်ရှင်၏စွန့်ခွာထားခဲ့ခြင်း၊ သဘာဝ ဘေးဒဏ်မှ ရှိသမျှပိုင်ဆိုင်မှုအားလုံးကို ဖျက်ဆီးပစ်ခြင်း၊ မွေးဖွားလာသော အခြေအနေကပင် အလွန်ဆင်းရဲသော ဘဝဖြစ်ခြင်းတို့ဖြစ်သည်။ ထိုသူများ အတွက်မှာ မျှော်လင့်စရာရှိသေးသည်။ သူတို့၏ခရီး လမ်းကြမ်းတမ်း နေသည့် တိုင် ထိုပြသနာများကို ကျော်လွားသွားနိုင်ကြသည်။ ခရစ်ယာန်မိတ်ဆွေများ ကူညီပေးခြင်းဖြင့် အသက်တာစားဝတ်နေရေးပြောင်းလဲသွားနိုင်သည်။ ဘုရား တရားလမ်းအတိုင်း အကြံဉဏ်ပေးမစ ပေးသူများ ကြောင့် အခက်အခဲကို ကျော်လွန်နိုင်သည်။ လင်မယားနှစ်ဦးအလုပ်ဦကိးစားပြီး ကောင်းမွန်သော ဉဏ်ပညာ ရှိခြင်း နှင့် ဘုရားရှင်မှကောင်းချီးမင်္ဂလာပေးခြင်းတို့ကြောင့် အဆင်ပြေ လာနိုင်သည်။

မည်သို့သောအကြောင်းများဖြစ်နေခဲ့ပါစေ၊ လူတစ်ဦးသည် အမှား အယွင်းတစ်ခုလုပ်မိခြင်းကြောင့် အကြွေးနစ်နေရပြန်သည်။ အကြွေးရှိသူသည် အသက်တာ၌ အပြောင်းအလဲတစ်ခုရှိလာစေရန် မိမိ၏ အသက်တာကို အပြောင်း အလဲပြုလုပ်ရမည်။ အသုံးအစွဲကိစ္စနှင့်ငွေကြေးကိုင်တွယ်ပုံကို ပြုပြင်ကြရမည်။

၁တိ၊ ၆း၆-၉ ကိုဖတ်ပါ။ ရှင်ပေါလုမှ ကျွန်ုပ်တို့သတိချပ်စရာ အကြောင်းကို မည်သို့ သတိပေးထား သနည်း။ ထိုကျမ်းစကားသည် သင့်အတွက် မည်သို့အဓိပ္ပာယ်ရှိသနည်း။ ထိုသွန်သင်ချက်စကားကို ကျွန်ုပ် တို့သာ၍ ကောင်းသောနည်းဖြစ်စေရန် မည်သို့လိုက်လျှောက်နိုင်မည်နည်း။

**ဘုရားစကားအတိုင်းအကြံပေးခြင်းကိုလိုက်နာပါ တနင်္လာနေ့ ဇန်နဝါရီလ ၃ဝ ရက်**

ကျွန်ုပ်တို့သည် သက်ရှိပစ္စည်းဖြစ်၍ ကမ္ဘာပေါ်ရှိပစ္စည်းများနှင့်အတူ နေထိုင်အသက်ရှင်ကြရသည်။ အချိန်တိုင်း မှာ ကမ္ဘာကြီးသည် ကျွနု်ပ်တို့ကို ဆွဲဆောင်နေသည်။ သင်သည် အသွေးအသားနှင့် ဖြစ်လာခြင်း မျိုးမဟုတ်။ မာကျောသောသံမဏိလိုမျိုးစိတ်ရှိ၍ ခံစားချက်မဲ့ဥစ္စာပစ္စည်းနှင့် ချမ်းသာ ကြွယ်ဝခြင်းကို သာ တပ်မက်၍ ထီပေါက်ရန်၊ သူဌေးဖြစ်ရန်ကိုသာ စိတ်စော နေတတ်သည်။

ထိုကဲ့သို့ဖြစ်နေလျှင်လည်း အမှားအယွင်းမဟုတ်ပါ။ ကြိုးစား၍ ကြီးပွားချမ်းသာရန်၊ ကောင်းကောင်း မွန်မွန်နေထိုင်ရန် စိတ်ရှိကြသည်။ ပစ္စည်း ပိုင်ဆိုင်မှုနှင့်ချမ်းသာကြွယ်ဝမှု၊ ငွေရရှိရေးအတွက် ကျွန်ုပ်တို့ တစ်ယောက်မျှ ထောင်ချောက်အန္တရာယ်သို့ မရောက်သင့်ပါ။ အမှန်အတွက်သိရှိနေလျက် သစ္စာရှိစွာ ဘုရားရှင်၏ဘုန်းတန်ခိုးတော်၌ မှီခိုကြရသည်။ ထိုအချက်သည် အလွန်မှပင်အရေးကြီးသည်။ အကြောင်းမှာ ချမ်းသာဖို့ရန်အတွက် စုံစမ်းခြင်း သည် ဝိညာဉ်များပျက်စီးသွားစေရန်လမ်းသို့ ပို့ဆောင်ပေးလေ့ရှိသည်။

မသဲ၊ ၆း၂၄ နှင့် ယော၊ ၂း၁၅ ကိုဖတ်ပါ။ မတူညီသောဖော်ပြချက် ဖြစ်သော်လည်း အဓိကဆိုလိုချက်သည် မည်သို့ဖြစ်သနည်း။

--------------------------------------------------------------------------------------------------

လောကကိုချစ်ခြင်းစိတ်သဘောသည် လူအများတို့ကိုအကြွေးဝိုင်းစေ ပါသည်။ ထိုငွေကိုချစ်၍ မျှော်လင့်သည်အတိုင်းရရှိလာမည်ဟုထင်သော်လည်း လက်တွေ့မှာဖြစ်မလာပါ (ဒေ၊ ၄း၈)။

အကြွေးသည် စာတန်၏ပိုက်ကွန်ဖြစ်၍ ဝိညာဉ်ကိုထောင်ဖမ်းရန် အတွက် လူတို့ရှေ့၌ ဖြန့်ထားသော အရာဖြစ်သည်။ ဘုရားသခင်သည် သားသမီးများအကြွေးကင်းနေသည်ကိုသာ မြင်တွေ့ချင်သည်။ ကျမ်းစာအား ဖြင့်၊ အကြံများစွာဖြင့်ဆုံးမပေးထားသည်။ ဝိညာဉ်တော်စာပေအားဖြင့်လည်း သတိပေး ထားသည်။ ငွေကြေးနှင့် ပတ်သက်၍ စိတ်ချမ်းသာခြင်းရှိစေရန် သွန်သင်ပေး ထားသည်။

ဆာ၊ ၅ဝး၁၄၊၁၅ ကိုဖတ်ပါ။ ဘုရားရှင်၏လူတို့သည် မည်သို့သော စိတ်သဘောဖြင့်နေထိုင်သင့်သနည်း။ ‘‘သင်၌ကတိတည်ပါစေ၊ ကတိမပျက်နှင့်’’ ဆိုသောအဓိပ္ပာယ်မည်သို့ရှိသနည်း။

--------------------------------------------------------------------------------------------------

အသင်းသားတစ်ဦးဖြစ်လာလျှင် ချီးမွမ်းခြင်းနှင့်ကျေးဇူးတော်ကို ရေတွက်တတ်ကြသည်။ ဘုရားရှင် သည် ကျွန်ုပ်တို့ကိုဖန်ဆင်း၍ ရွေးနုတ် ကယ်တင်ပေးခဲ့သည်။ ရေနှစ်ခြင်းခံယူရန် ကတိသစ္စာပြုချက် (၁၃) ချက်၏ (၉) ခုမြောက်ကတိသည် ‘‘အသင်းတော်၏ဖွဲ့စည်းပုံကို သင်ယုံကြည်စိတ်ချ ပါသလား။ အဓိပ္ပာယ်မှာ သင်သည် ဆယ်ဖို့တစ်ဖို့နှင့်အလှူငွေအားဖြင့် အသင်းတော်ကိုထောက်ပံ့ရမည့်အပြင် ကိုယ်အားစိတ်အားကိုအသုံးပြုပြီး အမှုတော်၌ ပါဝင်ရမည်ဖြစ်သည်။ ကျွန်ုပ်တို့သည် မြော်လင့်ခြင်းအသင်းသား များဖြစ်ရကာ ကျွန်ုပ်တို့ ပြောလေ့ ရှိသောစကားမှာ ယုံကြည်ပါသည်၊ ပြုလုပ် ပါမည်ဖြစ်သည်။ (ဆာ၊ ၅ဝး၁၄၊၁၅) သည် ဘုရားရှင်ကို ကျေးဇူးတင် လျက် ကတိတည်သောသူ၊ သစ္စာရှိသူကိုဆိုသည်။

ပျက်စီးသွားမည့်လောကတပ်မက်ခြင်းအပေါ် သင်မည်သို့သဘော ရှိသနည်း။ အဘယ်ကြောင့် ပိုက်ဆံ ငွေကြေးကို ကြိုးစားရှာပြီး ကောင်းကောင်း မွန်မွန်၊ ချမ်းချမ်းသာသာနေချင်ပါသနည်း။ ငွေ၏ကျေးကျွန်၊ ကြွယ်ဝခြင်း၏ ကျေးကျွန် အဘယ်ကြောင့်အဖြစ်ခံနေသနည်း။ ထိုကွာဟချက်ကို ကျွန်ုပ်တို့ မည်သို့သင်ခန်းစာ ရယူနိုင်မည်နည်း။

**အကြွေးနှင့်လွတ်ကင်းအောင်မည်သို့ပြုမည်နည်း အင်္ဂါနေ့ ဇန်နဝါရီလ ၃၁ ရက်**

သုတ္တံ၊ ၂၂း၇ ကိုဖတ်ပါ။ ပိုက်ဆံပေးရမည့်သူကို ကျွနု်ပ်တို့မည်သို့ ဆက်ဆံရသနည်း။

--------------------------------------------------------------------------------------------------

ယင်းဒုက္ခပြသနာမှ သင်မည်သို့လွတ်အောင်ရှောင်မည်နည်း။ သင် အကြွေးရှိနေလျှင် အောက်ပါ အချက် များက အကြွေးကိုနည်းသွားပြီး လွတ်မြောက် သွားစေမည်။ အစီအစဉ်မှာရိုးစင်းလှပါသည်။ အဆင့်သုံးဆင့် ရှိသည်။

ဘုရားရှင်အပေါ်သစ္စာထား၍ ဆယ်ဖို့တစ်ဖို့နှင့် ကိုယ်တော်ထံမှ ကောင်းချီးများကိုရေတွက်ပြီး ပြန်လည်ပေးဆပ်ပါ။ ကိုယ်တော်သည် မိမိ၏ စကားတော်ကိုနားထောင်သူတိုင်းအား ကောင်းချီးပေးလိုသည်။

အဆင့်တစ်မှာ အကြွေးရှိသမျှအားလုံးကို သေသေချာချာစာရင်းပြုစု၍ သုံးစွဲခြင်းကိုရပ်တန့်ပါ။ နောက်ထပ်ငွေမချေးလျှင် အကြွေးထပ်တက်ရန် မရှိတော့ပါ။ နောက်ထပ်ငွေချေးယူခြင်းမပြုလျှင် နောက်ထပ် အကြွေးထပ်တက် စရာမရှိတော့ပါ။

အဆင့်နှစ်သည် ဘုရားရှင်နှင့်ပဋိညာဉ်ပြုသည့်အတိုင်း ကိုယ်တော်၏ ကောင်းချီးကိုရရှိရန် ရှိသော အကြွေးကို အလျင်အမြန်ပြန်၍ပေးချေရန်ဖြစ်သည်။ ဘုရားသခင်သည် သင်၏ငွေကြေးကို ကောင်းချီးပေးသော အခါ၊ သင်၏အကြွေးကို ဦးစားပေးဆပ်ပါ။ လိုချင်သောအရာကို လျှောက်မဝယ်ပါနှင့်။ ဤအဆင့်သည် သင့်အတွက်ခက်ခဲပြင်းထန်ကောင်းပြင်းထန်လိမ့်မည်။ မမျှော်လင့်ဘဲရရှိလာသော ငွေရှိသောအခါမှာ လွယ်လွယ် ပင်သုံးပစ်တတ်သည်။ သင်မပေါ့ဆပါနှင့်။ အကြွေးကိုအလျင်ဆုံးဆပ်ပစ်ပါ။ သင်လုပ်ဆောင်ချင်သောအရာကို အရှိန် လျှော့ထားပါ။

အဆင့်သုံးတတိယအဆင့်မှာ သင်၏အသုံးအစွဲကို လက်တွေ့ကျကျ လုပ်ပါ။ သင်ပေးစရာ အကြွေး အားလုံးကို စာရင်းပြုစု၍ သေသေချာချာ မှတ်သားပါ။ အများဆုံးပေးရမည့်အကြွေးမှ အနည်းဆုံးအကြွေးကို တစ်ခုမကျန် ရေးသားထားပါ။ အများစုသောမိသားစုများသည် ငွေစုရန်ကို ထိပ်ဆုံးစာရင်း မှာထားပြီး ပေးရမည့် အကြွေးကို အောက်ဆုံးမှာစာရင်းထားတတ်ကြသည်။ အနည်းဆုံးသောအကြွေးကို အမြန်ဆုံးဆပ်ရသောအခါ၊ သင်သည် စိတ် ပျော်ရွင်မှုရရှိလာမည်။ လစဉ်ဆပ်စရာအကြွေးကို မှန်မှန်ဆပ်ပါ။ ထိုနောက်မှာ သင်၏အကြွေး စာရင်းကို ကြည့်ပြီး အောက်ခြေမှတက်လာသောအကြွေးစာရင်းကို မြန်နိုင်သမျှမြန်မြန်ဆပ်ပစ်ပါ။ သင်၏ စိတ်ရွင်လန်းလာလိမ့်မည်။ ပို၍ပို၍ များလာသောအကြွေးကို အောက်ခြေစာရင်းမှတစ်ဆင့် အထက်သို့တက်ပြီး တိုး၍တိုး၍ဆပ်နိုင်လာလိမ့်မည်။

ဘုရားရှင်သည် ကျွန်ုပ်တို့အကြွေးရှိနေသည်ကို မကြိုက်မနှစ်သက်ပါ။ ပဋိညာဉ်ပြုထားချက် ရှိပြီး သား ဖြစ်သည်။ အများသောမိသားစုတို့သည် မမျှော်လင့် သောနည်းလမ်းများဖြင့် ဘုရားရှင်ကောင်းချီး ချပေးခြင်း ကိုတွေ့ရှိရ၏။ အကြွေး များလည်း အလျင်အမြန်ဆပ်နိုင်ကြသည်။ ယခုကဲ့သို့ ရိုးစင်းသောနည်း သုံးသွယ်ဖြင့် စည်းကမ်းအတိုင်းလိုက်နာသောမိသားစုတို့သည် အကြွေးနှင့် ကင်းရှင်းသွားရသည်။ သင့်အနေဖြင့်လည်း ဘုရားရှင်ကိုဦးထိပ်ပန်ဆင် ထားရှိလျှင် ကိုယ်တော်ထံမှ ဉဏ်ပညာနှင့်ကောင်းချီးများရရှိကာ သင်မည်သို့ စီမံခန့်ခွဲရမည်ကို ဘုရားရှင်အကြံတော်ပေးလိမ့်မည်။

‘‘သင်သည် တပ်မက်ခြင်းစိတ်နှင့်ကင်းနေပါစေ။ သင်၌ရှိသောအရာ များဖြင့် ကျေနပ်စိတ်ရှိပါ။ ကိုယ်တော်မိန့်တော်မူသောစကားတော်မှာ ‘‘အကြောင်း မူကား၊ ငါသည် သင့်ကိုမစွန့်၊ သင့်ကိုအလျှင်းပစ်၍ မထားဟု ကတိတော် ရှိ၏’’ (ဟေဗြဲ၊ ၁၃း၅)။ ထိုကတိတော်စကားကိုယုံကြည်လျက် ကျွန်ုပ်တို့ အကြွေးကို မည်သို့ရှောင်ရှားနိုင်မည်နည်း။

**‘‘အသေအချာလျင်မြန်စွာချမ်းသာစေသောနည်း ဗုဒ္ဓဟူးနေ့ ဖေဖော်ဝါရီလ ၁ ရက်**

သမ္မာကျမ်းစာမှရှင်းလင်းစွာဖော်ပြသည်မှာ ကိုယ်တော်သည် မိမိ၏ သားသမီးများကို အကြွေး လုံးဝရှိ စေရန် အလိုတော်မရှိပါ။ တခြားသူ တစ်ယောက်ကို အကြွေးပေးရမည့်အဖြစ်မျိုးကို ဘုရားရှင်အလိုတော်မရှိပါ။ သုတ္တံကျမ်းတွင် ဘုရားသခင်သည် ကျွန်ုပ်တို့ကိုအသေအချာသတိပေးထား သည်။ တစ်ဦးတစ်ယောက်အတွက် အာမမခံရဟု သတိပေးသည်။

သုတ္တံ၊ ၆း၁-၅။ သုတ္တံ၊ ၁၇း၁၈ နှင့် သုတ္တံ၊ ၂၂း၂၆ ကိုဖတ်ပါ။ မည်သို့သောသတင်းစကားပါရှိသနည်း။

--------------------------------------------------------------------------------------------------

လူတစ်ဦးသည်ဆင်းရဲ၍ အကြွေးယူရန်အတွက် သူ၌ယုံကြည်စိတ်ချ ရသောအခြေအနေ၌မရှိ။ ပိုက်ဆံချေးမည့်သူက ထိုသူအား သူ့အတွက်အာမခံ ပေးမည့်မိတ်ဆွေတစ်ယောက်ယောက်ကို ခေါ်လာစေသည်။ နောက်တွင် အာမခံပေးသူရှိလျှင် ဘဏ်တိုက်မှငွေထုတ်ချေးပေးမည်ဟု အကြံပေးသည်။

အသင်းသားတစ်ဦးသည် သင့်ဆီသို့ရောက်လာပြီး သူ့အတွက် အာမခံပေးရန် အကူအညီတောင်း လိမ့်မည်။ သင်တုံ့ပြန်ရန်စကားမှာ ‘‘ကျမ်းစာ အရတော့ ဒီအာမခံအလုပ်ကို လုံးဝမလုပ်နိုင်ပါ’’ ဟူ၍ဖြစ်ရမည်။ အကူအညီ လိုနေသူအတွက် ထိုသို့အာမခံမပေးရန် ကျမ်းစာ၏သွန်သင်ထားခြင်းအပေါ် သဘောပေါက်ပါ။ သို့ဖြစ်၍ သူ၏အကြွေးအတွက် ကျွနု်ပ်တို့ခေါင်းပေါ် ကျလာခြင်းကိုရှောင်နိုင်ပါသည်။

ဆယ်ကျော်သက်အရွယ်သားသမီးများသည် မိဘများအားကားဝယ်ရန် အတွက် အာမခံပေးရန် ပူဆာ တတ်သည်။ သားသမီးအကြီးများကလည်း မိဘများကိုငွေချေးပေးရန် တောင်းဆိုလာတတ်သည်။ စီးပွားရေး လုပ်ငန်းလုပ်ရန် အတွက်ဟု အကြောင်းပြသည်။ တူညီသောအဖြေကိုပင် ပြန်၍တုံ့ပြန်ကြရ မည်။ အမှန်တကယ် လိုအပ်နေသူကိုကူညီရန် တာဝန်ရှိပါသည်။ သို့သော် အကြွေးအတွက် မိမိတာဝန်ဖြစ်လာမည့်ကိစ္စမျိုးကို မလုပ်မိပါစေနှင့်။ လေ့လာ တွေ့ရှိချက်အရ ၇၅ ရာခိုင်နှုန်းသောရလဒ်သည် အာမခံသူ၏အကြွေးဖြစ်လာ စမြဲဖြစ်သည်။

သုတ္တံ၊ ၂၈း၂ဝ နှင့် ၁တိ၊ ၆း၉၊၁ဝ ကိုဖတ်ပါ။ မည်သို့သတိပေး ထားသနည်း။

--------------------------------------------------------------------------------------------------

ဖြတ်လမ်းနှင့်ချမ်းသာစေသောနည်းသည် ငွေကြေး၏ထောင်ချောက် အတွင်းကျရောက်ရန်ရှိသည်။ ငွေကြေးဆုံးရှုံးရန်အတွက် အာမခံသောနည်း ဖြစ်သည်။ အသေအချာဖြစ်နိုင်သည်ဟု ယုံကြည်ထားသော်လည်း လူများစွာ အများစုတို့သည် စိတ်ပျက်ကြရသည်။ ငွေကြေးဆုံးရှုံးကြရသည်။ ငွေကို ကြိုတင်ချေး၍ စီးပွားရေး လုပ်ခြင်းကြောင့် များစွာသောသူ၊ များစွာသောမိသားစု တို့ ဘဝပျက်ခဲ့ကြရသည်။ ဖြတ်လမ်းဖြင့် ကြီးပွားချင်သူသည် သင့်ကိုအာမခံ စေပြီး ငွေချေးရန်အကြံရှိနေလျှင် သင်မည်မျှပင်ချစ်ခင်ရင်းနှီးသူဖြစ်ပါစေ၊ သင်ရှောင်ထွက်ပါ။ ရိုးရိုးရှောင်သွားခြင်းမျိုးမဟုတ်ဘဲ ချက်ချင်းထပြေးပါ။ မြန်နိုင်သမျှအမြန်ဆုံးရှောင်ပြေးပါ။

အကြွေးကိုလျှော်ပစ်ပေးရသောကန့်သတ်ချိန် ကြာသပတေးနေ့ ဖေဖော်ဝါရီလ ၂ ရက်

တရားဟော၊ ၁၅း၁-၅ ကိုဖတ်ပါ။ ဘုရားသခင်သည် မိမိ၏လူမျိုး တို့အား မည်ကဲ့သို့သွန်သင်ခဲ့ကြောင်း ကျမ်းချက်ကဖော်ပြသနည်း။

--------------------------------------------------------------------------------------------------

ခုနစ်နှစ်နှင့်ဆိုင်သောအကြောင်းကို (ထွ၊ ၂၁း၂။ ဝတ်၊ ၂၅း၃၊၄)၊ ကျွန်များအတွက် သီးသန့်ကန့်သတ်ခြင်း မဟုတ်၊ မြေကိုလည်းလွတ်လပ်ခွင့် ပေးရသည်။ ကြွေးရှင်၊ ငွေချေးသူများအတွက်လည်း အကျုံးဝင်သည်။ အကြောင်းမှာ ရစရာအကြွေးကိုလျှော်ပစ်ပါ။ နှစ်အတန်ကြာသော်လည်း၊ ခုနစ်နှစ်အထိရှိနေသော်လည်း အကြွေးကိုပြန်၍တောင်းချင်သည်။ ယင်းကျမ်းချက်မှ ကျွနု်ပ်တို့မည်သည့်အကြောင်းအရာကိုသိရသနည်း။ ဘုရားသခင် သည် ငွေကြေးကိစ္စကိုအမှုမဲ့မထား၊ အလေးထားတော်မူကြောင်းကိုတွေ့ရသည်။ အထူးသဖြင့် ဣသရေလလူမျိုးတို့အတွက် အထူးကိစ္စဖြစ်သည်။ အကြွေး ရှိလျှင် မကောင်းမှုနောက်ဆက်တွဲများစွာ လိုက်ပါ လာတတ်သည်။ ကိုယ်တော် သည် ထိုအကြွေး၏ဆိုးကျိုးကို ရှောင်နိုင်သမျှဝေးဝေးရှောင်ကြရန် အထူး သတိ ပေးထားသည်။

ယခုအချိန်ကာလတွင် ကမ္ဘာ့ဒေသနေရာအနှံ့၌ လူများတို့သည် နေထိုင်ရန်အတွက် အိမ်ကို နှစ် ၃ဝ၊ နှစ် ၄ဝ အရစ်ကျဖြင့် ကြိုတင်ဝယ်ယူ ကြသည်။ အကြွေးနှင့်ဦကိတင်ဝယ်ထားရသောအိမ်များသည် အလွန်အဖိုးများ နေကြောင်းတွေ့ရသည်။

မိဘ၊ သားသမီး၊ ကျောင်းသူကျောင်းသားများတို့သည် အကြွေး အတက်ခံပြီး ပညာရေးအတွက် ငွေချေးကြသည်။ ဘွဲ့တစ်ခုရယူရန် အကြွေး တက်ခံပြီး ကျောင်းပြီးသည်နှင့် တစ်သက်လုံး အကြွေး ဆပ်သွားရသူ လည်း ရှိသည်။ အချို့သောသူတို့သည် မိမိတို့၏ပညာရေးအတွက် အတိုးဖြင့်ပိုက်ဆံ ချေးပြီး ကျောင်းတက် ကြရသည်။ အတိုးနှုန်းများလည်းမနည်းလှပါ။ ပညာရေး ထောက်ပံ့ကြေးများကိုလည်း ကြိုးစားကာရရှိနိုင်အောင် အမျိုးမျိုးကြိုးစားရသည်။ စည်းမျဉ်းစည်းကမ်းတကျဖြင့် အလုပ်ဦကိးစားပိုက်ဆံစုပြီး ရသမျှကို ကျောင်း စရိတ် ပေးကြရသည်။ အလုပ်တစ်ခုရရှိရေးအတွက် အသားကုန်ကြိုးစားရသည်။ မိဘတို့၏အကူအညီကိုယူရသည်။ သမ္မာကျမ်းစာရေးသားသောအချိန်၌ မိဘ တို့သည် သားသမီးများကိုအမွေပေးသောအခါ၊ လယ်ယာမြေများ ပေး၍ အသက်မွေးဝမ်းကျောင်းနိုင်ရန် စီစဉ်ပေးသည်။ ယနေ့ခေတ်၌ ထိုကဲ့သို့သော အမွေမျိုးကို ပညာပေးခြင်း၊ ပညာရအောင်စီစဉ်ပေး၍ အမွေပေးရသည်။ သို့မှသာ အသက်ကြီးလာလျှင် အားကိုးစရာဖြစ်လာခဲ့သည်။ ပြည့်စုံသောကမ္ဘာ၌ ချေးငှားရခြင်း၊ အကြွေးယူအကြွေးကောက်ရခြင်း မရှိနိုင်ပါ။ သို့သော် ကျွန်ုပ်တို့နေထိုင်သောကမ္ဘာသည် ပြည့်ဝစုံလင်သောကမ္ဘာ မဟုတ်၍ လိုအပ်လာသောအချိန်၌ ချေးငှား အကြွေး ယူရတော့သည်။ သင့်အနေဖြင့် သေသေချာချာစီစဉ်ပြီး အတိုးနှုန်းအနည်းဆုံးဖြင့် လိုအပ်နေသော ငွေကို ချေးငှား ရသည့်တိုင် မြန်မြန်ယူပြီး အမြန်ဆုံးအတိုးအရင်းကို ချက်ချင်းဦကိးစားပြန်ပေးပါ။ မည်မျှပင်အဆင်ပြေပါစေ၊ လူမှုဆက်ဆံရေး အတွက်ပြေပြစ်နေပါစေ၊ အကြွေးကိုရှောင်ရန်လိုပါသည်။ သမ္မာကျမ်းစာ၏ ချမှတ်သော ငွေကြေးစည်းမျဉ်းအရ နေ့စဉ်အသက်တာ၌ မလိုအပ်ဘဲအကြွေးယူပြီး ချေးငှားဝယ်ယူခြင်းကိစ္စကိုရှောင်ပါ။ အကြွေးသည် ကျွန်ုပ်တို့ကိုလည်းကောင်း၊ မိသားစုတို့ကိုလည်းကောင်း ကောင်းကျိုးပေးသောအရာမဟုတ်ပါ။

သင့်အနေဖြင့် တခြားသူများကိုငွေချေးပေးနေလျှင် သင်၏စိတ်ထဲ၌ မည်မျှရိုးသား၍၊ မျှတမှုကြင်နာခြင်း စိတ်ရှိနေပါသနည်း။ ဘုရားသခင်၏ ရှေ့တော်၌ သင့်အနေဖြင့် ရိုးသားသောအဖြေကိုဖြေဆိုရဲပါမည်လား

(ဒေ၊ ၁၂း၁၄)။

**ဆက်လက်လေ့လာရန်။ သောကြာနေ့ ဖေဖော်ဝါရီလ ၃ ရက်**

အကြွေးကိုပပျောက်စေနိုင်သောအဆင့်သုံးဆင့်ကို အယ်လင်ဂျီဝှိုက်၏ ရေးသားချက်ဖြင့် မီးမောင်းထိုးပြ ပေးသည်။

‘‘အကြွေးကိုထပ်၍ထပ်၍ယူခြင်းကို လုံးဝရှောင်ကြဉ်ပါ။ အကြွေး ယူတတ်သောအကျင့်ကို အခြား ကိစ္စများ ထက် အဆတစ်ထောင်ရှောင်ပါ။ သင်၏ဘဝအသက်တာအတွက် အမင်္ဂလာဖြစ်စေသော ကြောင့်ဖြစ် သည်။ အကြွေးကိုကျောက်ရောဂါကဲ့သို့ သဘောထားပြီးကြောက်ရွံ့ပါ။

ဘုရားရှင်နှင့်ပဋိညာဉ်ပြု ၍ ကိုယ်တော်၏ကောင်းချီးကို တောင့်တပါ။ သို့ဖြစ်၍ သင်၌ရှိသော အကြွေး များကို ပြန်၍ပေးဆပ်နိုင်မည်။ မည်သူတစ်ဦး တစ်ယောက်၏ထံမှ အကြွေးမတက်စေရန်အတွက် ရိုးစင်းသော အစားအစာ ကိုသာစားပါ။ စိတ်ဓာတ်မကျနှင့်။ နောက်ပြန်မလှည့်နှင့်၊ သင်၏ခံတွင်း အရသာခံခြင်းကို အလိုမလိုက်နှင့်။ လျှာအရသာခံခြင်းကိုရှောင်ပါ။ သင်၏ ငွေကလေးကိုစုပြီး အကြွေးကိုဆပ်ပါ။

‘‘မြန်နိုင်သမျှမြန်မြန်လုပ်ဆောင်ပါ။ သင်သည်လွတ်လပ်သောသူတစ်ဦး အဖြစ် ပြန်၍ရပ်တည်နိုင်ရန်၊ မည်သူတစ်ဦးတစ်ယောက်ထံမှ အကြွေးကို မယူပါနှင့်၊ အောင်မြင်မှုကြီးကို သင်ရရှိပိုင်ဆိုင်ရလိမ့်မည်’’ (Counsels on Stewardship, p. 257).

အကယ်၍ သင့်အနေဖြင့် အကြွေးကင်းသောသူတစ်ဦးဖြစ်လိုလျှင် ဆက်လက်၍ အောက်ပါ အချက် များကို လုပ်ပါ။

‘‘ဘတ်ဂျက်’’ မတည်ငွေကိုထားရှိပါ။ ဝင်ငွေနှင့်သုံးငွေကို မှန်မှန် မှတ်သားထားပါ။ သုံးလအတွင်းပြုလုပ် သောအခါ သိသာလာလိမ့်မည်။ မလိုအပ်သောနေရာ၌ ငွေကိုမည်မျှသုံးလိုက်ကြောင်း အံ့သြစွာ သိရ လိမ့်မည်။

‘‘ခရက်ဒစ်ကတ်’’ (အကြွေးကတ်) ကိုဖျက်ဆီးပစ်လိုက်ပါ။ ခရက်ဒစ်ကတ် (အကြွေးကတ်) သည် မိသားစုအတွက် ကြွေးရှင်ဖြစ်နေသည်။ လွယ်လွယ်ကူကူသုံးပြီး ပြန်ဆပ်ရန်ခက်ခဲသော ကိစ္စတစ်ခုဖြစ်သည်။ ခရက်ဒစ်ကတ်အကြွေးကို လတိုင်းသင်ပြန်မဆပ်သည်ဖြစ်စေ၊ ထိုကတ်ကိုသာ အသုံးပြုပြီး စျေးဝယ်ခြင်းကို ဆက်၍လုပ်နေသည်ဖြစ်စေ၊ ထိုသို့ဖြစ်လာလျှင် ထိုကတ်ကို မြန်မြန်ဖျက်ဆီးပစ်လိုက်ပါ။ သို့မဟုတ်လျှင် သင့်ကို လည်းကောင်း၊ သင်၏အိမ်ထောင်ရေးကိုလည်းကောင်း သို့မဟုတ် နှစ်မျိုးလုံးကို ဖျက်ဆီးခြင်းခံရတော့မည်။

စီးပွားရေးကိုစတင်ချိန် ဆပ်ပါ။ တစ်ခါတစ်ရံမှာ လစဉ်လစဉ် မည်မျှစုရမည်ကိုသတိမထားဘဲ၊ အနည်းအကျဉ်း၊ အသေးအမွှးလေးများကို လွယ်လွယ်ကူကူဝယ်တတ်ြကသည်။ သို့ဖြင့်အသုံးစရိတ် လျင်မြန်စွာ များသွား တတ်သည်။

-ဝ-